Ich, Cuͦnrat Widmer, pfruͦnder ✳ ze Kùngsfelden, ✳ beken̄ offenlich mitt disem brieff, das ich uff mentag nach dem heiligen ostertag, nach Cristi gepùrt vierzechenhundertfùnfzigun̄ vier
jar, ze Kùngsfeld vor dem kloster an offner, frigen stras und gewonlichen richtstatt mitt offem, vˀbannem gericht offenlich zegericht gesessen bin anstatt der erwirdigen minˀ gnedigē frowen von
Kùngsfeld und von heissens wegen des ersamen Heinrich Sagers von Bremgarten, ir hofmeisters, von ir wegen, ✳ den̄ derzit der vogt des ampts im Eigen nitt zuͦ gegen was, ✳ ✳ und kaͧmen fùr mich un̄
das gericht der jetzgen̄t min herˀ, der hofmeister, und Hensli Bitterkrut, burger ze Brugg, jetwedrˀ einer sit und stalten sich mitt fùrsprechen nach recht. ✳ und Hensli Bitterkrut offnet durch sinē fùrsprechē,
wie das er und Margret Stapferin, sin efrow, ✳ hetten zwen mùtt kernēgelts uff, von und ab der mùli ze Mùlinen, werent ir eigen und inē nach abgang Uͤli Stapfers, wilent burgers ze Brugg, sins swechˀs,
seligen, ✳ gelangt und zuͦ gesprochen nach in̄halt des briefs darùbˀ geben, ✳ die hett er und die genempt sin efrow mitt aller rechtūg und zuͦgehoͤrd und namlich all ir gerechtikeit daran und zuͦ nach in̄¬
halt des jetzgemeltē briefs ✳ nach guͦtˀ, zitlicher vorbetrachtūg, gesund lips, vˀnunft und der synnen, er mitt ir und si mitt im als irm elichen vogt fùr sich und ir beider erben unvˀscheidenlich ✳ eins steͣtē,
vesten und ewigen koufs verkouft und zekouffen geben ✳ und er gab ouch also ingericht recht und redlich an ir beidˀ statt ze kouffen ✳ dem egen̄ minē hˀn, dem hofmeister, an statt und zuͦ handē der
genempten miner gnedigen frowen, eptissin und convents zuͦ Kùngsfelden, zuͦ handen ir gotzhus, ir selbs und ir nachkomen ✳ umb drissigundsechs guldin, Rinscher, der er und sin efrow von dē
selbē minē gnedigen frowen und dem hofmeister an ir statt in irn kuntlichen nutz gantz bezalt sient. ✳ ✳ und nach soͤlicher offnūg und vergicht, ✳ von beiden teiln darub̄ ingericht beschechn̄, ✳ ✳
satzt der selb Hensli Bitterkrut durch sinen fursprechen uff und zuͦ recht und urteil, ✳ wie er nū an statt sin selbs und der genempten sinˀ efrowen ✳ den kouff und die zwen mùtt kernengelts immasz,
als vor stàt, ✳ vertigen und bringen soͤlt zuͦ handen des obgen̄ mins hˀn, des hofmeisters, an statt und zuͦ handen ✳ miner gnedigen frowen, ir gotzhus und nachkomen zuͦ Kùngsfeld, das si daran
habent werent jetz und zuͦ kùnftigē ziten, ✳ die in̄zehabend, zenutzent, zeniessent und in allweg damitt ze tuͦnd und lassent ✳ als mitt irm eignē guͦt. ✳ und darub̄ wart nach minˀ urfrag ✳
von den urteilsprechern einhellenklich erteilt und zuͦ recht gesprochen, er, derselb Hensli Bitterkrut, soͤlt sich des koufs und der zwein mùtt kernengelts, als vor stàt, ✳ fur sich, die genemptē
sin efrowē und ir beider erbn̄ an min, des obgen̄ richters, hand ingericht un̄ von des gerichts wegen ✳ enzichen und lidklich ufgeben ✳ inden worten, das ich den̄ soͤlichs ingebn̄ un̄ antwurten soͤlt in
hand un̄ gewalt mins hˀn, des hofmeisters, anstatt, zuͦ handen und gewalt ✳ minˀ gnedigen frowen, ir gotzhus und nachkomen zuͦ Kùngsfeld, damitt als vor stat zetuͦnd und lassend. ✳ disz alles beschach
nach in̄halt der urteil ✳ mitt aller sicherheit und gewarsami, dar zuͦ gehoͤrent und notdurftig, und also verˀ, ✳ das aber nach minˀ urfrag mitt einhelliger urteil als vor ✳ erteilt und zuͦ recht gesprochē
wart, ✳ das soͤlichs immasz beschechn̄ und volgangē wer, ✳ das es billich jetz und hinfùr ewklich kraft, macht und handveste habn̄ und stet blibn̄. ✳ Hensli Bitterkrut un̄ sin efrow soͤlten ouch des
koufs, wie vor stàt, fùr sich und ir erben nach recht weren sin und des guͤt, sicher werschaft tuͦn, wo, wen̄ und als dick min gnedig frowen, ir gotzhus un̄ nachkomen der notdurftig weren odˀ wurd₎,
alles nach recht, sitt und gewonheit des gerichts und ampts im Eigen. ✳ soͤlichs er, der genempt Hensli Bitterkrut, ✳ ouch in gericht nach in̄halt der urteil ✳ fùr sich un̄ als vor stat gelopt un̄ vˀsprach
und hiewider noch wider dehein vor noch nachgemeldet ding noch geding ✳ niemer zekoment, zeredent, zewerbēt, zetuͦnd, schaffen, verhengen noch gehellen getàn werden ùberal indehein
wise. ✳ er, der dickgen̄t Hensli Bitterkrut, hàt ouch den obgemelten spruchbrieff umb die zwen mùtt kernēgelts minē frowen hiemitt ✳ mitt aller gewaltsami und rechtūg ùber un̄ ingebē. un̄
als die zwen mùtt kernengelts ✳ frow Elsen Meigerin von Brugg mitt andˀn des Bitterkruts guͤtˀn umb soͤlich zinsz und houptguͦt, ✳ darub̄ er den̄ Cuͦntzman Wirt, irn vatter, selig, verbrieft, ouch der
selb Cuͦntzman, ir vatter, selig, die zwen mùtt kernengelts an sich geloͤst und gezogen hatt ✳ ꝫcꝭ, ✳ davon ist die selb Meigerin gestandē, ✳ den̄ ir ouch von den drissigundsechs guldin, darub̄ diser kouff, als vor
stat, beschechn̄ ist, ✳ vorab gevolget sind zwentzig guldin, damitt ir vatter die an sich gezogen hatt, ✳ als vor stat ✳ und daruf hat ouch si, die selb Meigˀin, ingericht mitt hand und gewalt des ersamē
Uͦlrich Grùlichs, schulthn̄ zuͤ Brugg, ir vogts, ✳ inbiwesen Cuͦnrat Bugglis, ir tochtermans, ✳ fùr sich, ir kind und erbn̄ ✳ disen obgemelten kouff verwilget ✳ und sich aller vordrūg, recht un̄ ansprach
an und zuͤ den zwein mùtt kernengelts ✳ gantz vˀzigen ✳ und die ir briefen und aller sachen halb gantz ledig ✳ und uss irn briefen und an vordrungē gelassen, ✳ also das soͤlichs nū hinfùr irhalb bi dē obgen̄
kouff, ✳ der vertgung und disem brieff, vom gericht darub̄ als hernach stat beken̄t, ✳ allweg un̄ aͧn intrag bestan ✳ und ir brieff, so vil und verˀ die ✳ die zwen mùtt kernēgelts bewisent, un̄ dˀhalb ✳ minen
gnedigen frowen, irm gotzhusz und nachkomen zuͦ Kùngsfeld gantz unschedlich, ✳ ir, ✳ ir̄ kinden und erbn̄ unhilflich, ✳ sunder sin, ✳ bestan un̄ bliben sol, ✳ als ob der darin̄ niendert gedacht wer noch wurd.
desglichn̄, werent ouch jendert ander brieff umb die zwen mùtt kernēgelts, die soͤltē minē frowen herusz gevolgen und glicher wise inen unschedlich ✳ und sin, als jetz stat, ✳ ouch hinfùr allweg un̄
ewklich bi disem kouff, ✳ vertgung und brieff, wie vorstàt, ✳ bestàn ✳ aͧn alles bekrencken und widertriben, wand ouch das alles also mitt urteil und recht ingericht nach aller notdurft un̄ wie sich das zuͦ
recht geburt ✳ volgangen und beslossen ist. ✳ und sind hiebi ingericht und darub̄ urteilsprecher gewesen ✳ die erbˀn Heini Schmid, Hensli Wildi, Uͦlman Wùl und Hans Barˀt, burger ze Brugg, ✳ Heini
Zymˀman, Heini Meiger dˀ alt und Hensli Meiger der jung von Lupfen, ✳ Hensli Lang und Clewi Komler uss dem Birhart, Hensli Wig von Husen, Heini Fricker der jung von Altemburg und andˀ. ✳ ✳ un̄
des alles zewarem, stetem, vestem und ewigen urkùnd ✳ han ich, obgeñtˀ richter, ✳ sidmaln disz sach ✳ min gnedig frowen von Kùngsfeld un̄ irn hofmeistˀ von ir wegen berueͤrt ✳ und darub̄ der hofmeister ✳ ungeburlich odˀ nitt billich umb die sach gesigelt hett, ✳ nach bekan̄ter urteil erbetten ✳ den obgen̄ Uͦlrich Grùlich, schulthn̄ ze Brugg, das der sin insigel von des gerichts, ✳ min ✳ und
aller obgeñter teiln bett wegen, doch im und sinen erbn̄ aͧn schaden, ✳ offenlich hat gehenckt an disen brieff, ✳ der minē gnedigen frowen von Kùngsfeld nach mins hˀn, des hofmeisters, muͦtūg
hierub̄ also ze gebn̄ erteilt ist des tags und jars, als vor stat. ✳